2016. gada 9. augustā Noteikumi Nr. 524

Rīgā (prot. Nr. 39  12. §)

**Grozījumi Ministru kabineta 2011. gada 30. augusta noteikumos Nr. 676 "Vīzu noteikumi"**

Izdoti saskaņā ar

[Imigrācijas likuma](http://www.likumi.lv/doc.php?id=68522) 3. panta trešo daļu,

12. panta pirmās daļas 3. punktu un

13. panta trešo un ceturto daļu

Izdarīt Ministru kabineta 2011. gada 30. augusta noteikumos Nr. 676 "Vīzu noteikumi" (Latvijas Vēstnesis, 2011, 144. nr.; 2013, 42. nr.; 2014, 6. nr.) šādus grozījumus:

1. Svītrot 1.4. apakšpunktā vārdus "un vīzu reģistrā".

2. Izteikt 1.5. apakšpunktu šādā redakcijā:

"1.5. Vīzu informācijas sistēmas (turpmāk – ES vīzu sistēma) un nacionālās vīzu sistēmas izmantošanas kārtību."

3. Svītrot 4. punktu.

4. Svītrot 10. punktu.

5. Izteikt 15. punktu šādā redakcijā:

"15. Attiecīgā vīzu izsniedzējiestāde vīzu pieteikuma anketas un citus vīzas pieprasīšanai iesniegtos dokumentus vai to kopijas glabā vienu gadu un pēc šā termiņa beigām nodod glabāšanā pārvaldei. Ja saskaņā ar Vīzu kodeksa [25. panta](http://likumi.lv/doc.php?id=235770#p25) 2. punktu izsniegta vīza ar ierobežotu teritoriālo derīgumu, kas ir derīga vairāk nekā vienas dalībvalsts teritorijā, pievieno dokumentus, kas apliecina katras šīs dalībvalsts piekrišanu. Vīzu pieteikuma anketas un citus vīzas pieprasīšanai iesniegtos dokumentus vai to kopijas pārvalde glabā piecus gadus, skaitot no galīgā lēmuma par vīzas izsniegšanu pieņemšanas dienas, un pēc tam iznīcina, nesaistot ar dokumentu aprakstīšanu par konkrēto gadu."

6. Papildināt 16. punktu aiz vārdiem "pieņemšanas dienas" ar vārdiem "un pēc tam iznīcina, nesaistot ar dokumentu aprakstīšanu par konkrēto gadu".

7. Izteikt 19.5. apakšpunktu šādā redakcijā:

"19.5. dokumentus, kas pamato nepieciešamību saņemt vīzu saskaņā ar starptautiskajām tiesību normām, Latvijas valsts interesēm vai saistībā ar nepārvaramu varu, humāniem apsvērumiem vai būtiskiem personīgiem vai profesionāliem iemesliem;".

8. Izteikt 20. punktu šādā redakcijā:

"20. Ja ārzemniekam ieceļošanai Latvijas Republikā nepieciešama vīza un viņa ieceļošanas mērķis ir dokumentu iesniegšana uzturēšanās atļaujas pieprasīšanai vai uzturēšanās atļaujas saņemšana Latvijas Republikā, pārstāvniecība pieņem lēmumu par ilgtermiņa vīzas izsniegšanu atbilstoši tiesību aktu prasībām un pozitīva lēmuma gadījumā izsniedz vīzu ar šādiem uzturēšanās termiņiem:

20.1.  90 dienas – ja ārzemnieka ieceļošanas mērķis ir dokumentu iesniegšana uzturēšanās atļaujas pieprasīšanai normatīvajos aktos noteiktajā kārtībā;

20.2.  30 dienas – ja ārzemnieka ieceļošanas mērķis ir uzturēšanās atļaujas saņemšana, pamatojoties uz pārvaldes pieņemto lēmumu par uzturēšanās atļaujas izsniegšanu.";

9. Papildināt noteikumus ar 21.1 un 21.2punktu šādā redakcijā:

"21.1 Ja ārzemnieks vēlas uzturēties Latvijas Republikā saistībā ar sezonas darba veikšanu ilgāk par 90 dienām, viņam izsniedz ilgtermiņa vīzu uz laiku līdz sešiem mēnešiem.

21.2 Ja ārzemnieks vēlas uzturēties Latvijas Republikā saistībā ar brīvprātīgā darba veikšanu kā Eiropas Komisijas vai starptautiskas organizācijas finansētas brīvprātīgā darba programmas dalībnieks, viņam izsniedz ilgtermiņa vīzu uz laiku līdz vienam gadam."

10. Izteikt 23. punktu šādā redakcijā:

"23. Pieprasot ilgtermiņa vīzu, uz ārzemnieku neattiecas:

23.1. šo noteikumu 19.5., 19.6. un 19.7. apakšpunktā minētā prasība, ja ārzemnieks pieprasa vīzu šo noteikumu 20.2. apakšpunktā un 24. punktā minētajā gadījumā;

23.2. šo noteikumu 19.5. apakšpunktā minētā prasība, ja ārzemnieks pieprasa vīzu šo noteikumu 20.1. apakšpunktā vai 21.1 un 21.2punktāminētajā gadījumā."

11. Aizstāt 24. punktā skaitli un vārdu "20. punktam" ar skaitli un vārdu "20.2. apakšpunktam".

12. Papildināt noteikumus ar 37.5.3. apakšpunktu šādā redakcijā:

"37.5.3. sezonas vai brīvprātīgā darba līguma termiņa pagarinājumu, ko apliecina pārvaldē apstiprināts ielūgums;".

13. Svītrot 53.11.7.6. apakšpunktu.

14. Svītrot 53.11.7.8. apakšpunktu.

15. Aizstāt 53.11.8.5. apakšpunktā vārdus "ja vīza izsniegta" ar vārdiem "ja ilgtermiņa vīza izsniegta".

16. Papildināt noteikumus ar 53.11.8.8. un 53.11.8.9. apakšpunktu šādā redakcijā:

"53.11.8.8. "SEASONAL WORK" – ja ārzemniekam izsniegta vīza sezonas darba veikšanai;

53.11.8.9. "VOLUNTARY WORK" – ja ārzemniekam izsniegta vīza brīvprātīgā darba veikšanai."

17. Svītrot 56. punktu.

18. Svītrot 57. punktā vārdus "un vīzu reģistra".

19. Svītrot 58. punktā vārdus "un vīzu reģistrā".

20. Aizstāt 61.7. apakšpunktā vārdus "Muitas kriminālpārvalde" ar vārdiem "Muitas policija".

21. Aizstāt 61.24. apakšpunktā vārdus "Muitas kriminālpārvalde" ar vārdiem "Muitas policija".

22. Izteikt 63. punkta ievaddaļu šādā redakcijā:

"63. Informāciju nacionālajā vīzu sistēmā glabā piecus gadus un pēc šī termiņa beigām pieteikuma datni un saites, kas ar šo datni izveidotas saskaņā ar VIS regulas 8. panta 3. un 4. punktā noteikto, automātiski dzēš, nesaistot ar dokumentu aprakstīšanu par konkrēto gadu. Piecu gadu glabāšanas termiņš sākas:".

23. Izteikt 64. punktu šādā redakcijā:

"64. Informāciju, kas no citām Šengenas līguma dalībvalstīm saņemta Vīzu kodeksa 31. pantā noteiktajā kārtībā, nacionālajā vīzu sistēmā glabā vienu gadu, skaitot no informācijas saņemšanas dienas, un pēc tam automātiski dzēš, nesaistot ar dokumentu aprakstīšanu par konkrēto gadu."

24. Papildināt noteikumus ar 64.1punktu šādā redakcijā:

"64.1 Sistēmas pierakstus nacionālajā vīzu sistēmā glabā vienu gadu pēc šo noteikumu 63. punktā noteiktā termiņa beigām, ja vien tie nav nepieciešami jau iesāktās uzraudzības procedūrās, un pēc tam automātiski dzēš, nesaistot ar dokumentu aprakstīšanu par konkrēto gadu."

25. Svītrot 65. punktu.

26. Papildināt noteikumus ar informatīvu atsauci uz Eiropas Savienības direktīvu šādā redakcijā:

"**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2014. gada 26. februāra Direktīvas [2014/36/E](http://eur-lex.europa.eu/eli/dir/2004/38?locale=LV)S par trešo valstu valstspiederīgo ieceļošanas un uzturēšanās nosacījumiem nodarbinātības kā sezonas darbiniekiem nolūkā."

Ministru prezidents Māris Kučinskis

Iekšlietu ministrs Rihards Kozlovskis